text: दिल्ली सल्तनत () या सल्तनत-ए-देहली () भारत की पहली प्रमुख इस्लामी सल्तनत थी। इसने भारतीय उपमहाद्वीप के एक बड़े हिस्से पे राज किया। अपने अधिकांश अस्तित्व के लिए इसकी राजधानी दिल्ली थी, इसीलिए इसे सल्तनत-ए-देहली (दिल्ली की सल्तनत) बुलाया जाता है। इस साम्राज्य पर पाँच मुसलमान वंशों व क़बीलों ने क्रमिक रूप से राज किया। ये थे: ग़ुलाम वंश (1206 -1290), ख़िलजी क़बीला (1290-1320), तुग़लक़ राजवंश (1320-1414), सय्यद वंश (1414-1451), तथा लोदी क़बीला (1451 - 1526)। इनमें से पहले दो मूल रूप से तुर्क थे, मगर ख़िलजी क़बीला सांस्कृतिक रूप से अफ़ग़ानी बन चुका था; अगले दो संभवत:अफ़ग़ानी; आख़िरी निश्चित रूप से अफ़ग़ानी था।